ନେତାଜୀ ସୁଭାଷ ଚନ୍ଦ୍ର ବୋଷ ୧୮୯୭ ମସିହା ଜାନୁଆରି ୨୩ ତାରିଖ ଶନିବାର ମଧ୍ୟାହ୍ନ ୧୨ଟା ୧୫ ମିନିଟରେ ଜନ୍ମଗ୍ରହଣ କରିଥିଲେ। କଟକ ଓଡ଼ିଆ ବଜାରସ୍ଥିତ ପିତା ରାୟବାହାଦୁର ଜାନକୀ ନାଥ ବୋଷ ଓ ମା' ପ୍ରଭାବତୀ ଦେବୀଙ୍କ ୯ମ ଗର୍ଭରୁ ସେ ଜନ୍ମଲାଭ କରିଥିଲେ। ତାଙ୍କ ଜନ୍ମପଞ୍ଜିକା (ଜାତକ) ସହିତ ଜନ୍ମ ପ୍ରମାଣପତ୍ର ବି ନେତାଜୀ ଜନ୍ମସ୍ଥାନ ସଂଗ୍ରହାଳୟରେ ସ୍ଥାନ ପାଇଛି। ଜଣେ ଓଡ଼ିଆ ପୁଅର ଜାତକ ଯେଭଳି ତିଆରି ହୋଇ ଘରେ ସାଇତା ହୁଏ, ଠିକ ସେହିଭଳି ପ୍ରସ୍ତୁତ ହୋଇ ରହିଛି ନେତାଜୀଙ୍କ ଜନ୍ମଜାତକ।
